**Forslag om ændring af vedtægterne for Naviair**

**Pkt. 1, 1. afsnit - Lovgrundlag**

Indsat er ”Transport - og Bygningsministeren (herefter benævnt ”Ministeren”) ”, der er konsekvensændret gennem vedtægterne.

*Tidligere bestemmelse:*

*Naviair er en selvstændig offentlig virksomhed, som er etableret i henhold til lov nr. 529 af 26. maj 2010 (lov om Naviair) ved overtagelse af statsvirksomheden Naviair. Disse vedtægter er udstedt af transportministeren i medfør af lovens § 5, stk. 2.*

Ny bestemmelse:

”Naviair er en selvstændig offentlig virksomhed, som er etableret i henhold til lov nr. 529 af 26. maj 2010 (lov om Naviair) ved overtagelse af statsvirksomheden Naviair. Disse vedtægter er udstedt af Transport- og Bygningsministeren (herefter benævnt Ministeren) i medfør af lovens § 5, stk. 2.”

**Pkt. 5.4, 2. afsnit - Udbytte**

*Tidligere bestemmelse:*

*”Transportministeren kan på et ekstraordinært virksomhedsmøde træffe beslutning om udlodning af ekstraordinært udbytte i overensstemmelse med reglerne i selskabsloven.”*

Ny bestemmelse:

”Ministeren kan på et ekstraordinært virksomhedsmøde træffe beslutning om udlodning af ekstraordinært udbytte i overensstemmelse med reglerne i selskabsloven.”

**Pkt. 5.5, 3. afsnit - Låneoptagelse**

*Tidligere bestemmelse:*

*”Såfremt Naviair måtte have behov for en større låneoptagning end hvad angivet ovenfor, forelægges sagen til drøftelse med transportministeren.”*

Ny bestemmelse:

”Såfremt Naviair måtte have behov for en større låneoptagning end hvad angivet ovenfor, forelægges sagen til drøftelse med Ministeren.”

**Pkt. 5.6, 2. afsnit – Forsikringer**

*Tidligere bestemmelse:*

*”Naviairs bestyrelse orienterer transportministeren om de overvejelser, der gøres i forbindelse med forsikringsdækningen, herunder størrelsen af selvrisici og forsikringssum for de enkelte forsikringer.”*

Ny bestemmelse:

”Naviairs bestyrelse orienterer Ministeren om de overvejelser, der gøres i forbindelse med forsikringsdækningen, herunder størrelsen af selvrisici og forsikringssum for de enkelte forsikringer.”

**Pkt. 6.1, 1. afsnit – Kompetence**

*Tidligere bestemmelse:*

*”Transportministeren udøver sine ejerbeføjelser på virksomhedsmødet, der er Naviairs øverste beslutningsorgan. Transportministeren udøver herved de beføjelser, der efter selskabsloven samt årsregnskabsloven tilkommer generalforsamlingen i et aktieselskab, idet transportministeren herved sidestilles med en eneaktionær.”*

Ny bestemmelse:

”Ministeren udøver sine ejerbeføjelser på virksomhedsmødet, der er Naviairs øverste beslutningsorgan. Ministeren udøver herved de beføjelser, der efter selskabsloven samt årsregnskabsloven tilkommer generalforsamlingen i et aktieselskab, idet Ministeren herved sidestilles med en eneaktionær.”

**Pkt. 6.2, 1. afsnit – Deltagelse**

*Tidligere bestemmelse:*

*”I virksomhedsmøder deltager transportministeren eller dennes repræsentant, bestyrelsen, direktionen og på det ordinære virksomhedsmøde tillige revisorerne.”*

Ny bestemmelse:

”I virksomhedsmøder deltager Ministeren eller dennes repræsentant, bestyrelsen, direktionen og på det ordinære virksomhedsmøde tillige revisorerne.”

**Pkt. 6.3, 1. og 2. afsnit – Tidspunkt for afholdelse**

*Tidligere bestemmelse:*

*”Det ordinære virksomhedsmøde afholdes hvert år inden udgangen af april måned og således, at den godkendte årsrapport kan være Erhvervs- og Selskabsstyrelsen i hænde senest 4 måneder efter regnskabsårets udløb.*

*Ekstraordinære virksomhedsmøder skal afholdes til behandling af et bestemt angivet emne, når transportministeren, bestyrelsen eller en af revisorerne finder det hensigtsmæssigt. Indkaldelse skal ske umiddelbart efter, at Naviair har modtaget begæring om indkaldelse.”*

Ny bestemmelse:

”Det ordinære virksomhedsmøde afholdes hvert år inden udgangen af april måned og således, at den godkendte årsrapport kan være Erhvervsstyrelsen i hænde senest 4 måneder efter regnskabsårets udløb.

Ekstraordinære virksomhedsmøder skal afholdes til behandling af et bestemt angivet emne, når Ministeren, bestyrelsen eller en af revisorerne finder det hensigtsmæssigt. Indkaldelse skal ske umiddelbart efter, at Naviair har modtaget begæring om indkaldelse.”

**Pkt. 6.4, 2. afsnit – Indkaldelse**

*Tidligere bestemmelse:*

*”Indkaldelsen skal ske skriftligt til de i punkt 6.2 nævnte personer senest 2 uger og tidligst 4 uger før virksomhedsmødet. Indkaldelsen skal samtidigt hermed indsendes til Erhvervs- og Selskabsstyrelsen.”*

Ny bestemmelse:

”Indkaldelsen skal ske skriftligt til de i punkt 6.2 nævnte personer senest 2 uger og tidligst 4 uger før virksomhedsmødet. Indkaldelsen skal samtidigt hermed indsendes til Erhvervsstyrelsen.”

**Pkt. 6.5, pkt. 6) – Dagsorden**

*Tidligere bestemmelse:*

*”6) Eventuelle forslag fra transportministeren eller bestyrelsen.”*

Ny bestemmelse:

”6) Eventuelle forslag fra Ministeren eller bestyrelsen.”

**Pkt. 6.6 – Virksomhedsmødets gennemførelse**

*Tidligere bestemmelse:*

*”Virksomhedsmødet ledes af en dirigent, der udpeges af transportministeren. Dirigenten afgør alle spørgsmål vedrørende sagernes behandlingsmåde og vedtagelse.*

*På virksomhedsmødet har transportministeren eller dennes repræsentant, ethvert bestyrelsesmedlem, en direktør og revisorerne ret til at udtale sig.*

*På virksomhedsmødet har alene transportministeren eller dennes repræsentant stemmeret.*

*Forud for udpegning af medlemmer til bestyrelsen på virksomhedsmødet skal der gives oplysning om kandidaternes ledelseshverv i andre erhvervsdrivende virksomheder, bortset fra Naviairs egne 100 % ejede datterselskaber. Er den pågældende medlem af ledelsen i såvel et andet moderselskab som et eller flere af dettes 100 % ejede datterselskaber, er det dog tilstrækkeligt at oplyse navnet på dette moderselskab og antallet af dets datterselskaber, hvori den pågældende er ledelsesmedlem.*

*Der udarbejdes referat af det på virksomhedsmødet passerede. Referatet underskrives af dirigenten. Referatet indføres i en forhandlingsprotokol. Referatet skal være tilgængelig for enhver på Naviairs hjemmeside senest to uger efter virksomhedsmødets afholdelse, og en bekræftet kopi skal senest samtidig hermed indsendes til Erhvervs- og Selskabsstyrelsen.”*

Ny bestemmelse:

”Virksomhedsmødet ledes af en dirigent, der udpeges af Ministeren. Dirigenten afgør alle spørgsmål vedrørende sagernes behandlingsmåde og vedtagelse.

På virksomhedsmødet har Ministeren eller dennes repræsentant, ethvert bestyrelsesmedlem, en direktør og revisorerne ret til at udtale sig.

På virksomhedsmødet har alene Ministeren eller dennes repræsentant stemmeret.

Forud for udpegning af medlemmer til bestyrelsen på virksomhedsmødet skal der gives oplysning om kandidaternes ledelseshverv i andre erhvervsdrivende virksomheder, bortset fra Naviairs egne 100 % ejede datterselskaber. Er den pågældende medlem af ledelsen i såvel et andet moderselskab som et eller flere af dettes 100 % ejede datterselskaber, er det dog tilstrækkeligt at oplyse navnet på dette moderselskab og antallet af dets datterselskaber, hvori den pågældende er ledelsesmedlem.

Der udarbejdes referat af det på virksomhedsmødet passerede. Referatet underskrives af dirigenten. Referatet indføres i en forhandlingsprotokol. Referatet skal være tilgængelig for enhver på Naviairs hjemmeside senest to uger efter virksomhedsmødets afholdelse, og en bekræftet kopi skal senest samtidig hermed indsendes til Erhvervsstyrelsen.”

**Pkt. 7.1 – Sammensætning**

*Tidligere bestemmelse:*

*”Naviair ledes af en bestyrelse på 6 – 9 medlemmer.*

*Transportministeren vælger*

*4 - 6 medlemmer til bestyrelsen, herunder bestyrelsens formand og næstformand.*

*Transportministeren vælger medlemmerne på virksomhedsmødet for en periode på 2 år. I særlige tilfælde kan valgperioden være mindre end 2 år. Genvalg kan finde sted. Transportministeren kan til enhver tid på et virksomhedsmøde afsætte de af transportministeren udpegede medlemmer. Såfremt mindre end halvdelen af de tilbageværende bestyrelsesmedlemmer er valgt på virksomhedsmødet, eller bestyrelsen ikke længere er beslutningsdygtig med de tilbageværende medlemmer, skal transportministeren snarest indkalde til virksomhedsmøde med henblik på valg af supplerende bestyrelsesmedlemmer.*

*Medarbejderne i Naviair og eventuelle dattervirksomheder vælger et antal medlemmer og suppleanter for disse i overensstemmelse med selskabsloven med tilhørende bekendtgørelser om medarbejderrepræsentation og koncernrepræsentation. Medarbejdernes valgbarhed til bestyrelsen følger de til enhver tid gældende regler i selskabsloven. Treårsreglen for selskabs- og koncernrepræsentation i selskabslovens §§ 140 og 141 finder ikke anvendelse ved valg af medarbejdere til bestyrelsen. Udlånte medarbejdere anses for at være ansat i Naviair. Medarbejdere, der har tjenestefrihed fra Naviair uden løn med henblik på at varetage organisationsarbejde for medarbejdere i Naviair, vil også være valgbare til bestyrelsen.*

*Bestyrelsen skal sammensættes af personer således, at bestyrelsen samlet set skal have generelle erhvervs- og ledelsesmæssige kompetencer, samt indsigt i luftfartsområdet og samfundsforhold.*

*Bestyrelsesformanden må ikke udføre hverv for virksomheden, der ikke er en naturlig del af hvervet som bestyrelsesformand. Bestyrelsesformanden kan dog, hvor der er særligt behov herfor, udføre opgaver, som den pågældende bliver anmodet om at udføre af og for bestyrelsen.*

*Vederlaget til bestyrelsens medlemmer fastsættes af transportministeren under hensyn til hvervets art og arbejdets omfang.”*

Ny bestemmelse:

”Naviair ledes af en bestyrelse på 6 – 9 medlemmer.

Ministeren vælger

4 - 6 medlemmer til bestyrelsen, herunder bestyrelsens formand og næstformand.

Ministeren vælger medlemmerne på virksomhedsmødet for en periode på 2 år. I særlige tilfælde kan valgperioden være mindre end 2 år. Genvalg kan finde sted. Ministeren kan til enhver tid på et virksomhedsmøde afsætte de af Ministeren udpegede medlemmer. Såfremt mindre end halvdelen af de tilbageværende bestyrelsesmedlemmer er valgt på virksomhedsmødet, eller bestyrelsen ikke længere er beslutningsdygtig med de tilbageværende medlemmer, skal Ministeren snarest indkalde til virksomhedsmøde med henblik på valg af supplerende bestyrelsesmedlemmer.

Såfremt bestyrelsesformanden ønsker at fratræde, bør bestyrelsesformanden tilstræbe at orientere Ministeren i god tid inden afholdelse af virksomhedsmødet.

Medarbejderne i Naviair og eventuelle dattervirksomheder vælger et antal medlemmer og suppleanter for disse i overensstemmelse med selskabsloven med tilhørende bekendtgørelser om medarbejderrepræsentation og koncernrepræsentation. Medarbejdernes valgbarhed til bestyrelsen følger de til enhver tid gældende regler i selskabsloven. Treårsreglen for selskabs- og koncernrepræsentation i selskabslovens §§ 140 og 141 finder ikke anvendelse ved valg af medarbejdere til bestyrelsen. Udlånte medarbejdere anses for at være ansat i Naviair. Medarbejdere, der har tjenestefrihed fra Naviair uden løn med henblik på at varetage organisationsarbejde for medarbejdere i Naviair, vil også være valgbare til bestyrelsen.

Bestyrelsen skal sammensættes af personer således, at bestyrelsen samlet set skal have generelle erhvervs- og ledelsesmæssige kompetencer, samt indsigt i luftfartsområdet og samfundsforhold.

Bestyrelsesformanden må ikke udføre hverv for virksomheden, der ikke er en naturlig del af hvervet som bestyrelsesformand. Bestyrelsesformanden kan dog, hvor der er særligt behov herfor, udføre opgaver, som den pågældende bliver anmodet om at udføre af og for bestyrelsen.

Vederlaget til bestyrelsens medlemmer fastsættes af Ministeren under hensyn til hvervets art og arbejdets omfang.”

**Pkt. 7.2, 2. og 3. afsnit – Opgaver**

*Tidligere bestemmelse:*

*”Bestyrelsen ansætter og afskediger direktionen og fastsætter dennes ansættelsesforhold. Transportministeren orienteres herom.*

*Bestyrelsen skal sørge for en forsvarlig organisation af Naviairs virksomhed, herunder skal bestyrelsen tage stilling til virksomhedens regnskabsfunktion, interne kontrol, it-organisation og budgettering.”*

Ny bestemmelse:

”Bestyrelsen ansætter og afskediger direktionen og fastsætter dennes ansættelsesforhold. Ministeren orienteres herom.

Bestyrelsen skal sikre en forsvarlig organisation af Naviairs virksomhed og herudover påse, at organisationen er forsvarlig, robust og driftssikker, herunder at Naviair opretholder et passende it-sikkerhedsniveau. Bestyrelsen skal tage stilling til virksomhedens regnskabsfunktion, interne kontrol, it-organisation og budgettering.”

**Pkt. 7.2, 9. og 10. afsnit – Opgaver**

*Tidligere bestemmelse:*

*”Det påhviler bestyrelsen at udarbejde og ajourføre et internt regelsæt, som sikrer virksomhedens overholdelse af de særlige bestemmelser i selskabsloven og årsregnskabsloven, der gælder for statslige aktieselskaber, jf. selskabslovens § 357. Disse særlige bestemmelser fremgår af Erhvervs- og Selskabsstyrelsens vejledning for statslige aktieselskaber.*

*Bestyrelsen skal foranledige, at der hurtigst muligt gives Erhvervs- og Selskabsstyrelsen meddelelse om væsentlige forhold, der vedrører koncernen, og som kan antages at få betydning for koncernens fremtid, medarbejdere, kreditorer eller staten som ejer, jf. selskabslovens § 354. Bestyrelsen foranlediger, at sådanne meddelelser samtidig tilgår transportministeren.”*

Ny bestemmelse:

”Det påhviler bestyrelsen at udarbejde og ajourføre et internt regelsæt, som sikrer virksomhedens overholdelse af de særlige bestemmelser i selskabsloven og årsregnskabsloven, der gælder for statslige aktieselskaber, jf. selskabslovens § 357. Disse særlige bestemmelser fremgår af Erhvervsstyrelsens vejledning for statslige aktieselskaber.

Bestyrelsen skal foranledige, at der hurtigst muligt gives Erhvervsstyrelsen meddelelse om væsentlige forhold, der vedrører koncernen, og som kan antages at få betydning for koncernens fremtid, medarbejdere, kreditorer eller staten som ejer, jf. selskabslovens § 354. Bestyrelsen foranlediger, at sådanne meddelelser samtidig tilgår Ministeren.”

**Pkt. 7.4 – Forretningsorden**

*Tidligere bestemmelse:*

*”Bestyrelsen træffer ved en forretningsorden nærmere bestemmelse om udførelsen af sit hverv. Forretningsordenen skal være i overensstemmelse med vedtægterne, lov om Naviair og skal opfylde de krav, der gælder for statslige aktieselskaber. Transportministeren orienteres herom.”*

Ny bestemmelse:

”Bestyrelsen træffer ved en forretningsorden nærmere bestemmelse om udførelsen af sit hverv. Forretningsordenen skal være i overensstemmelse med vedtægterne, lov om Naviair og skal opfylde de krav, der gælder for statslige aktieselskaber. Ministeren orienteres herom.”

**Overskrift i pkt. 8**

*Tidligere overskrift:*

*”8. FORHOLDET TIL TRANSPORTMINISTEREN”*

Ny overskrift

”8. FORHOLDET TIL MINISTEREN”

**Overskrift i pkt. 8.1**

*Tidligere overskrift:*

*”8.1 Information af transportministeren”*

Ny overskrift:

”8.1 Information af Ministeren”.

**Pkt. 8.1**

*Tidligere bestemmelse:*

*Transportministeren fører tilsyn med, at Naviair efterlever bestemmelserne i lov om Naviair.*

*Det påhviler bestyrelsens formand og næstformand at orientere transportministeren om sager af væsentlig betydning. Dette gælder bl.a. sager, som antages at have væsentlig økonomisk betydning eller politisk interesse samt beslutninger af stor strategisk rækkevidde m.v. og sager, som kan medføre væsentlige samfundsmæssige eller samfundsøkonomiske virkninger.*

*Bestyrelsen skal orientere transportministeren om de overvejelser, der gøres i forbindelse med forsikringsdækningen, herunder størrelsen af selvrisici og forsikringssum for de enkelte forsikringer.*

*Den nævnte orientering sker primært ved, at transportministeren afholder kvartalsvise møder med bestyrelsens formand og næstformand.*

*Naviair skal meddele transportministeren enhver oplysning, som transportministeren finder nødvendig. Her tænkes navnlig på situationer, der kan opstå som led i myndighedsudøvelse, men er ikke begrænset hertil. Virksomheden meddeler f.eks. oplysninger om væsentlige ændringer i virksomhedens økonomi. Sådanne oplysninger meddeles efter behov direkte til transportministeren og ikke på et virksomhedsmøde.*

*Naviair skal orientere transportministeren, om Naviairs samlede økonomiske forpligtelser.*

*Naviair underretter i forbindelse med den årlige regnskabsaflæggelse transportministeren om den samlede størrelse af optagne lån, jf. punkt 5.5. I den forbindelse redegøres tillige for afholdte investeringer og påtænkte investeringer.*

*Bestyrelsen underretter transportministeren om de af bestyrelsen fastsatte retningslinier for en god og forsigtig aktiv- og likviditetsforvaltning, jf. punkt 5.3.*

*Bestyrelsen er forpligtet til at orientere transportministeren om stiftelse af dattervirksomheder og erhvervelse af ejerandele i andre virksomheder, ligeledes om frasalg af ejerandele i allerede etablerede dattervirksomheder.*

Ny bestemmelse:

”Ministeren fører tilsyn med, at Naviair efterlever bestemmelserne i lov om Naviair.

Det påhviler bestyrelsens formand og næstformand at orientere Ministeren om sager af væsentlig eller principiel betydning. Dette gælder bl.a. sager, som antages at have væsentlig økonomisk betydning eller politisk interesse samt beslutninger af stor strategisk rækkevidde m.v. og sager, som kan medføre væsentlige samfundsmæssige eller samfundsøkonomiske virkninger. Det gælder også sager for datterselskaber, herunder væsentlige vedtægtsændringer for datterselskaber, som varetager samfundsmæssige opgaver eller, som har væsentlig økonomisk betydning for Naviair.

Bestyrelsen skal orientere Ministeren om de overvejelser, der gøres i forbindelse med forsikringsdækningen, herunder størrelsen af selvrisici og forsikringssum for de enkelte forsikringer.

Den nævnte orientering sker primært ved, at Ministeren afholder kvartalsvise møder med bestyrelsens formand og næstformand, eller ved henvendelse direkte til Ministeren, alt efter sagens karakter.

Naviair skal meddele Ministeren enhver oplysning, som Ministeren finder nødvendig med henblik på varetagelse af ejerskabet af Naviair, tilsynet med Naviair i henhold til Naviair-loven. Her tænkes navnlig på situationer, der kan opstå som led i myndighedsudøvelse, men er ikke begrænset hertil. Virksomheden meddeler f.eks. oplysninger om væsentlige ændringer i virksomhedens økonomi. Sådanne oplysninger meddeles efter behov direkte til Ministeren og ikke på et virksomhedsmøde.

Naviair skal orientere Ministeren, om Naviairs samlede økonomiske forpligtelser.

Naviair underretter i forbindelse med den årlige regnskabsaflæggelse Ministeren om den samlede størrelse af optagne lån, jf. punkt 5.5. I den forbindelse redegøres tillige for afholdte investeringer og påtænkte investeringer.

Bestyrelsen underretter Ministeren om de af bestyrelsen fastsatte retningslinier for en god og forsigtig aktiv- og likviditetsforvaltning, jf. punkt 5.3.

Bestyrelsen er forpligtet til at orientere Ministeren om stiftelse af dattervirksomheder og erhvervelse af ejerandele i andre virksomheder, ligeledes om frasalg af ejerandele i allerede etablerede dattervirksomheder.

Orientering af Ministeren skal ske så betids, at Ministeren kan kræve sagen forelagt til stillingtagen på et virksomhedsmøde, eventuelt et ekstraordinært virksomhedsmøde, hvor han udøver sine beføjelser efter vedtægterne.”

**Pkt. 8.2 – Løn- og ansættelsesvilkår**

*Tidligere bestemmelse:*

*”Transportministeren kan bemyndige Naviair til at træffe de afgørelser, der efter tjenestemandslovgivningen henhører under transportministeren. Det gælder dog ikke for så vidt angår sager om afsked efter tjenestemandslovens § 26.*

*Naviair kan efter finansministerens nærmere bestemmelse indgå aftaler, der vedrører ansættelsesvilkår for tjenestemænd i Naviair.*

*Naviair kan efter finansministerens nærmere bestemmelse indgå kollektive overenskomster eller i øvrigt fastsætte løn- og andre ansættelsesvilkår for ikke-tjenestemandsansatte i Naviair.”*

Ny bestemmelse:

”Ministeren kan bemyndige Naviair til at træffe de afgørelser, der efter tjenestemandslovgivningen henhører under Ministeren. Det gælder dog ikke for så vidt angår sager om afsked efter tjenestemandslovens § 26.

Naviair kan efter Finansministerens nærmere bestemmelse indgå aftaler, der vedrører ansættelsesvilkår for tjenestemænd i Naviair.

Naviair kan efter Finansministerens nærmere bestemmelse indgå kollektive overenskomster eller i øvrigt fastsætte løn- og andre ansættelsesvilkår for ikke-tjenestemandsansatte i Naviair.”

**Pkt. 8.3 - Kvartalsmøde**

*Tidligere bestemmelse:*

*”Transportministeren afholder kvartalsvise møder (i det følgende benævnt kvartalsmøder) med bestyrelsens formand og næstformand. Som det normale deltager tillige den administrerende direktør i kvartalsmøderne. Transportministeren og bestyrelsens formand og næstformand beslutter, i hvilket omfang øvrige medlemmer af bestyrelsen, medlemmer af direktionen, revisorer eller andre anmodes om at deltage i et kvartalsmøde.*

*Transportministeren kan herudover indkalde til møde (ad hoc møder), når transportministeren finder det hensigtsmæssigt, eller efter anmodning fra bestyrelsesformanden eller en af revisorerne med angivelse af et bestemt emne.*

*På kvartalsmøderne drøftes, i det omfang transportministeren eller bestyrelsens formand og næstformand skønner det nødvendigt, kontraktlige, regulatoriske og ejerrelaterede forhold vedrørende virksomheden. Transportministeren orienteres om Naviairs status og udvikling samt kvartalsrapportering samt øvrige væsentlige forhold, herunder investeringer.*

*Ministeriet udsender senest 5 dage forud for kvartalsmødet en dagsorden for mødet.*

*Med udgangspunkt i det materiale, der anvendes ved bestyrelsens møder orienterer bestyrelsens formand og næstformand på kvartalsmødet transportministeren om virksomhedens udvikling, herunder de væsentligste faktorer der har indflydelse på virksomhedens økonomi.*

*Senest 8 dage forud for kvartalsmødet fremsender bestyrelsen årsrapport/halvårsrapport/økonomisk oversigt for Naviair og dattervirksomheder samt en skriftlig statusredegørelse, der danner grundlag for bestyrelsesformandens orientering af transportministeren. Statusredegørelsen skal indeholde bestyrelsens vurdering af Naviair og dattervirksomheders økonomiske udvikling, herunder væsentlige faktorer, der har betydning for virksomhedernes økonomi. Transportministeren fastsætter efter drøftelser med bestyrelsens formand hvilken type oplysninger transportministeren ønsker indeholdt i orienteringen, der sammenfattes i et notat, der fremsendes af bestyrelsesformanden 8 dage før mødet.*

*Ministeriet udarbejder referat af kvartalsmøder og ad hoc møder.*

*Bestyrelsen orienterer transportministeren i forbindelse med aflæggelse af årsrapporten om virksomhedens ejerandele i andre virksomheder.”*

Ny bestemmelse:

”Ministeren afholder kvartalsvise møder (i det følgende benævnt kvartalsmøder) med bestyrelsens formand og næstformand. Som det normale deltager tillige den administrerende direktør i kvartalsmøderne. Ministeren og bestyrelsens formand og næstformand beslutter, i hvilket omfang øvrige medlemmer af bestyrelsen, medlemmer af direktionen, revisorer eller andre anmodes om at deltage i et kvartalsmøde.

Ministeren kan herudover indkalde til møde (ad hoc møder), når Ministeren finder det hensigtsmæssigt, eller efter anmodning fra bestyrelsesformanden eller en af revisorerne med angivelse af et bestemt emne.

På kvartalsmøderne drøftes, i det omfang Ministeren eller bestyrelsens formand og næstformand skønner det nødvendigt, kontraktlige, regulatoriske og ejerrelaterede forhold vedrørende virksomheden. Ministeren orienteres om Naviairs status og udvikling samt kvartalsrapportering samt øvrige væsentlige forhold, herunder investeringer.

Ministeriet udsender senest 5 dage forud for kvartalsmødet en dagsorden for mødet.

Med udgangspunkt i det materiale, der anvendes ved bestyrelsens møder orienterer bestyrelsens formand og næstformand på kvartalsmødet Ministeren om virksomhedens udvikling, herunder de væsentligste faktorer der har indflydelse på virksomhedens økonomi.

Senest 8 dage forud for kvartalsmødet fremsender bestyrelsen årsrapport/halvårsrapport/økonomisk oversigt for Naviair og dattervirksomheder samt en skriftlig statusredegørelse, der danner grundlag for bestyrelsesformandens orientering af Ministeren. Statusredegørelsen skal indeholde bestyrelsens vurdering af Naviair og dattervirksomheders økonomiske udvikling, herunder væsentlige faktorer, der har betydning for virksomhedernes økonomi. Ministeren fastsætter efter drøftelser med bestyrelsens formand hvilken type oplysninger Ministeren ønsker indeholdt i orienteringen, der sammenfattes i et notat, der fremsendes af bestyrelsesformanden 8 dage før mødet.

Ministeriet udarbejder referat af kvartalsmøder og ad hoc møder.

Bestyrelsen orienterer Ministeren i forbindelse med aflæggelse af årsrapporten om virksomhedens ejerandele i andre virksomheder.”

**Overskrift i pkt. 9**

*Tidligere overskrift:*

*”**FORHOLDET TIL STATENS LUFTFARTSVÆSEN”*

Ny overskrift:

”FORHOLDET TIL TRAFIK- OG BYGGESTYRELSEN”

**Pkt. 9**

*Tidligere bestemmelse:*

*”Statens luftfartsvæsen (herefter benævnt SLV) fører tilsyn med Naviair som certificeret luftfartstjenesteudøver. Naviair er forpligtet til at udlevere alle oplysninger, der er nødvendige for SLVs tilsyn med Naviair.*

*SLV kan pålægge Naviair vederlagsfrit at stille data til rådighed til brug for SLVs varetagelse af andre opgaver, herunder tilsyn i henhold til luftfartsloven med andre end Naviair, behandling af klagesager (f. eks. vurdering af støjsager og sager om lavflyvning mv.) eller SLVs varetagelse af den generelle myndighedsudøvelse vedrørende lufttrafiktjeneste, herunder fastlæggelse af luftrumsstruktur mv.*

*SLV kan uden udgift for SLV eller andre kræve, at Naviair deltager i møder i internationale fora, herunder EU, Eurocontrol eller ICAO, i det omfang det omhandler luftfartstjenesteudøvelse.*

*Naviairs udførelse af luftfartstjenester indebærer i praksis en direkte kontakt mellem SLV og Naviair uden deltagelse af transportministeren som ejer og uden afholdelse af virksomhedsmøde eller kvartalsmøde.”*

Ny bestemmelse:

”Trafik- og Byggestyrelsen (herefter benævnt TBST) fører tilsyn med Naviair som certificeret luftfartstjenesteudøver. Naviair er forpligtet til at udlevere alle oplysninger, der er nødvendige for TBSTs tilsyn med Naviair.

TBST kan pålægge Naviair vederlagsfrit at stille data til rådighed til brug for TBSTs varetagelse af andre opgaver, herunder tilsyn i henhold til luftfartsloven med andre end Naviair, behandling af klagesager (f. eks. vurdering af støjsager og sager om lavflyvning mv.) eller TBSTs varetagelse af den generelle myndighedsudøvelse vedrørende lufttrafiktjeneste, herunder fastlæggelse af luftrumsstruktur mv.

TBST kan uden udgift for TBST eller andre kræve, at Naviair deltager i møder i internationale fora, herunder EU, Eurocontrol eller ICAO, i det omfang det omhandler luftfartstjenesteudøvelse.

Naviairs udførelse af luftfartstjenester indebærer i praksis en direkte kontakt mellem TBST og Naviair uden deltagelse af Ministeren som ejer og uden afholdelse af virksomhedsmøde eller kvartalsmøde.”

**Pkt. 10, 1. afsnit – DIREKTIONEN**

*Tidligere bestemmelse:*

*”Til at varetage Naviairs daglige ledelse ansætter bestyrelsen en direktion, der kan bestå af et eller flere medlemmer. Transportministeren orienteres herom. Såfremt direktionen består af flere medlemmer, ansættes en af disse som administrerende direktør.”*

Ny bestemmelse:

”Til at varetage Naviairs daglige ledelse ansætter bestyrelsen en direktion, der kan bestå af et eller flere medlemmer. Ministeren orienteres herom. Såfremt direktionen består af flere medlemmer, ansættes en af disse som administrerende direktør.”

**Pkt. 12, 2. afsnit – OFFENTLIGHED**

*Tidligere bestemmelse:*

*”Naviair skal hurtigst muligt give meddelelse til Erhvervs- og Selskabsstyrelsen om væsentlige forhold, der vedrører Naviair eller koncernen og kan antages at få betydning for Naviairs eller koncernens fremtid, medarbejdere, ejer eller kreditorer.”*

Ny bestemmelse:

”Naviair skal hurtigst muligt give meddelelse til Erhvervsstyrelsen om væsentlige forhold, der vedrører Naviair eller koncernen og kan antages at få betydning for Naviairs eller koncernens fremtid, medarbejdere, ejer eller kreditorer.”

**Pkt. 13.2, 6.-9. afsnit – Årsrapport og halvårsrapport**

*Tidligere bestemmelse:*

*”Årsrapporten skal opfylde årsregnskabslovens forskrifter for virksomheder i regnskabsklasse D og leve op til internationale regnskabsprincipper ifølge Naviairs certificering og gældende EU-forordninger, herunder IFRS (International Finansiel Reporting Standards) med de tilpasninger til de danske regnskabsvejledninger som SLV kan godkende.*

*Årsrapporten forelægges som det normale ikke for transportministeren til udtalelse forud for regnskabets forelæggelse på virksomhedsmødet. I tvivlstilfælde kan bestyrelsen vælge at forelægge eventuelle tvivlsspørgsmål for transportministeren.*

*Årsrapporten med fælles påtegning af den statsautoriserede revisor og rigsrevisor skal indsendes til Erhvervs- og Selskabsstyrelsen, således den er modtaget i styrelsen uden grundet ophold efter godkendelse på virksomhedsmødet, dog senest 4 måneder efter regnskabsårets afslutning.*

*Halvårsrapporten indsendes til transportministeren. Endvidere indsendes en bekræftet kopi til Erhvervs- og Selskabsstyrelsen, så den er modtaget senest den 31. august i regnskabsåret.”*

Ny bestemmelse:

”Årsrapporten skal opfylde årsregnskabslovens forskrifter for virksomheder i regnskabsklasse D og leve op til internationale regnskabsprincipper ifølge Naviairs certificering og gældende EU-forordninger, herunder IFRS (International Finansiel Reporting Standards) med de tilpasninger til de danske regnskabsvejledninger som TBST kan godkende.

Årsrapporten forelægges som det normale ikke for Ministeren til udtalelse forud for regnskabets forelæggelse på virksomhedsmødet. I tvivlstilfælde kan bestyrelsen vælge at forelægge eventuelle tvivlsspørgsmål for Ministeren.

Årsrapporten med fælles påtegning af den statsautoriserede revisor og rigsrevisor skal indsendes til Erhvervsstyrelsen, således den er modtaget i styrelsen uden grundet ophold efter godkendelse på virksomhedsmødet, dog senest 4 måneder efter regnskabsårets afslutning.

Halvårsrapporten indsendes til Ministeren. Endvidere indsendes en bekræftet kopi til Erhvervsstyrelsen, så den er modtaget senest den 31. august i regnskabsåret.”

**Pkt. 13.3, 2. afsnit – Kvartalsrapporter**

*Tidligere bestemmelse:*

*”Kvartalsrapporter sendes af bestyrelsen til transportministeren senest 2 måneder efter udløbet af den periode, som kvartalsrapporten dækker.”*

Ny bestemmelse:

”Kvartalsrapporter sendes af bestyrelsen til Ministeren senest 2 måneder efter udløbet af den periode, som kvartalsrapporten dækker.”

**Pkt. 14.3, 1.-3. afsnit – Den statsautoriserede revisor**

*Tidligere bestemmelse:*

*”Den statsautoriserede revisor udpeges af transportministeren på virksomhedsmødet. Udpegning sker for ét år ad gangen. Der kan ske genvalg.*

*Transportministeren kan allerede straks efter lovens ikrafttræden udpege en statsautoriseret revisor, som vil skulle fungere som medrevisor, jf. lov om Naviair § 7 stk. 2 samt § 15. Den statsautoriserede revisor udpeges for perioden indtil første ordinære virksomhedsmøde i 2011.*

*Den statsautoriserede revisor kan til enhver tid afsættes af transportministeren ved beslutning på et virksomhedsmøde. Har revisor meddelt sin fratræden, skal bestyrelsen senest 8 dage efter dagen revisors meddelelse om sin fratræden indkalde til ekstraordinært virksomhedsmøde til valg af ny revisor. Endvidere finder de til enhver tid gældende bestemmelser i revisorloven anvendelse vedrørende revisors tiltrædelse m.v. jf. for tiden revisorlovens § 18.”*

Ny bestemmelse:

”Den statsautoriserede revisor udpeges af Ministeren på virksomhedsmødet. Udpegning sker for ét år ad gangen. Der kan ske genvalg.

Ministeren kan allerede straks efter lovens ikrafttræden udpege en statsautoriseret revisor, som vil skulle fungere som medrevisor, jf. lov om Naviair § 7 stk. 2 samt § 15. Den statsautoriserede revisor udpeges for perioden indtil første ordinære virksomhedsmøde i 2011.

Den statsautoriserede revisor kan til enhver tid afsættes af Ministeren ved beslutning på et virksomhedsmøde. Har revisor meddelt sin fratræden, skal bestyrelsen senest 8 dage efter dagen revisors meddelelse om sin fratræden indkalde til ekstraordinært virksomhedsmøde til valg af ny revisor. Endvidere finder de til enhver tid gældende bestemmelser i revisorloven anvendelse vedrørende revisors tiltrædelse m.v. jf. for tiden revisorlovens § 18.”

**Pkt. 15 – VEDTÆGTSÆNDRINGER**

*Tidligere bestemmelse:*

*”Vedtægterne kan ændres af transportministeren.*

*Enhver ændring i vedtægterne skal anmeldes til Erhvervs- og Selskabsstyrelsen.”*

Ny bestemmelse:

”Vedtægterne kan ændres af Ministeren.

Enhver ændring i vedtægterne skal anmeldes til Erhvervsstyrelsen.”